Όλα, σύμφωνα με όσα περιγράφει στο 34σέλιδο υπόμνημά του ο εργολάβος, ξεκίνησαν το φθινόπωρο του 2015. Τότε, όπως λέει, ο μηνυτής «κλήθηκε από μία ομάδα σημαντικών στελεχών, η ευθύνη της οποίας είχε ανατεθεί στον κατά τον οικείο χρόνο Υπουργό Επικρατείας κ. Νίκο Παππά, και του ζητήθηκε λόγω των στενών σχέσεων και της εμπιστοσύνης προς το πρόσωπό του και αντιστρόφως να τους “δανείσει” το αριστερά καθαρό επιχειρηματικό του όνομα και μόνο και να μπει “μπροστινός” και μόνο για τη συμμετοχή σε Διαγωνισμό που θα διενεργούνταν για τηλεοπτικές άδειες, προκειμένου μέσω αυτού να καταφέρουν να λάβουν μία τηλεοπτική άδεια, την οποία θεωρούσαν απαραίτητο μέσο για την υποστήριξη της πολιτικής τους».